

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 23.aprīlī Nr.158

 (protokols Nr.5, 31.p.)

**Par pašvaldības īpašuma Maija iela 4-109, Liepā, Liepas pagastā, Priekuļu novadā, nodošanu atsavināšanai**

Priekuļu novada pašvaldības dome izskata *Vārds Uzvārds* (turpmāk – Iesniedzēja), 2021.gada 22.marta iesniegumu (Priekuļu novada pašvaldībā reģistrēts 22.03.2021. ar Nr.3.1-5.2/2021-1318) par dzīvokļa īpašuma Maija iela 4-109, Liepā, Liepas pagastā, Priekuļu novadā, atsavināšanu īrniecei.

Izvērtējot pašvaldības rīcībā esošo informāciju, konstatēts:

1. Priekuļu novada pašvaldībai pieder dzīvokļa īpašums ar kadastra numuru 4260 900 1098, sastāvošs no dzīvokļa Nr.109 51,0 m2 platībā, kopīpašuma 510/46682 domājamām daļām no būves ar kadastra apzīmējumu 42600030241001 un kopīpašuma 510/46682 domājamām daļām no zemes ar kadastra apzīmējumu 42600030241, kas atrodas Priekuļu novada Liepas pagastā, Liepā, Maija ielā 4.
2. Īpašums 2020.gada 13.februārī reģistrēts Vidzemes rajona tiesā Liepas pagasta zemesgrāmatas nodalījumā nr.100000563378 109.
3. Par dzīvokļa izīrēšanu ar Iesniedzēju noslēgts dzīvojamo telpu īres līgums uz nenoteiktu laiku.
4. Īres tiesības īrniecei nav piešķirtas kā palīdzība dzīvokļa jautājuma risināšanā.
5. Dzīvokļa īpašuma nodošana atsavināšanai nav pretrunā pašvaldības vajadzībām, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
6. Aizliegumi īpašuma atsavināšanai nav konstatēti. Īres un komunālo maksājumu parādu Iesniedzējai nav. Visi nepieciešamie dokumenti ir iesniegti.

Ņemot vērā iepriekš minēto un pamatojoties uz likuma ,,Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 3.panta 1.daļas otro punktu, 4.panta ceturto daļu, 5.panta pirmo un piekto daļu, 8.panta otro daļu, 37.panta pirmās daļas 4.punktu, 45.panta ceturtās daļas 1.punktu un 2.punktu, Ministru kabineta 2011.gada 1.februāra noteikumu Nr.109 ,,Kārtība, kādā atsavināma publiskas personas manta” regulējumu, Mantas atsavināšanas un izsoles komisijas 2021.gada 9.aprīļa atzinumu, Finanšu komitejas 2021.gada 19.aprīļa lēmumu (protokols Nr.4), elektroniski balsojot tiešsaistē, PAR –11 (Elīna Stapulone, Dace Kalniņa, Aivars Tīdemanis, Jānis Mičulis, Aivars Kalnietis, Māris Baltiņš, Normunds Kažoks, Sarmīte Orehova, Juris Sukaruks, Elīna Krieviņa, Ināra Roce), PRET –nav, ATTURAS –nav, Priekuļu novada dome **nolemj**

1. Pasūtīt dzīvokļa īpašuma Nr.109 un tam piekrītošās kopīpašuma domājamās daļas no būves un zemes Maija ielā 4, Liepā, Liepas pagastā, Priekuļu novadā, novērtējumu.
2. Pēc tirgus novērtējuma saņemšanas, dzīvokļa īpašumu Maija iela 4-109, Liepā, Liepas pagastā, Priekuļu novadā, ar kadastra numuru 4260 900 1098, atsavināt īrniecei *Vārds Uzvārds*, personas kods -, par nosacīto cenu Publiskas personas mantas atsavināšanas likumā noteiktajā kārtībā.
3. Ja *Vārds Uzvārds* mēneša laikā pēc pašvaldības paziņojuma par nosacīto cenu saņemšanas dienas neizmanto savas pirmpirkuma tiesības, dzīvokļa īpašumu atsavina atklātā  izsolē.
4. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
5. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone